**Duunitori Oy** on suomalainen yritys, jonka palvelu Duunitori.fi toimii työelämämediana*selvennä* ja työpaikkojen hakukoneena.

Historia
--------

Thomas Grönholm ja Martti Kuusanmäki perustivat Duunitorin (aiemmin Cloudingsky ja Skyhood ) vuonna 2009. He olivat tutustuneet toisiinsa jo ala-asteella ja perustaneet jo parikymppisinä yhteisen mainostoimiston, josta he siirtyivät vuonna 2005 Roviolle tekemään mainoksia ja pelisivustoja. Parin Rovio-vuoden jälkeen Grönholm ja Kuusanmäki jatkoivat opintojaan Kauppakorkeakoulussa. Aalto-yliopiston yrityshautomossa he perustivat uuden yrityksen. Yrityksen toimialaksi valikoitui rekrytointiala, sillä Grönholmin ja Kuusanmäen havaintojen mukaan rekrytointi oli "sähköpostipelleilyä", jossa työnhakija ja työnantaja tekivät molemmat paljon työtä, josta suurin osa oli turhaa. Rekrytoinnit epäonnistuivat, koska ei osattu määritellä, ketä ollaan etsimässä.

Aluksi yritys kehitti omaa rekrytointijärjestelmää samaan aikaan, kun he tekivät alihankintana ohjelmistokehitystä muille. Syksyllä 2010 yritys oli mukana projektissa, jonka myötä he laittoivat kartalle kaikki Suomen työpaikat. Näin syntyi työpaikkojen hakupalvelu Duunitori, joka ei tosin moneen vuoteen tuottanut mitään. Ensimmäinen Duunitori.fi perustui Googlen karttaan, johon yhdistettiin tietoja julkisista tietokannoista.

Vuonna 2013 Duunitori alkoi perustaa Facebookiin erilaisia ryhmiä, esimerkiksi Jyväskylän sairaanhoitajille, jotka halusivat seurata oman alansa työpaikkailmoittelua ja muita uutisia.

Vuonna 2014 Duunitorilla oli kuusi työntekijää ja sen liikevaihto oli noin 300 000 euroa.

Vuonna 2015 Duunitori-työnhakupalvelu löysi Slushissa venäläisen sijoittajan. Yhteensä 260 000 euron rahoitus saatiin Embrialta, joka oli ennenkin sijoittanut media-, peli- ja mainosteknologia-alan yrityksiin, Gorilla Ventures -yrityskiihdyttämöltä ja LavasDesign Oy:ltä.

Vuonna 2017 Duunitorin liikevaihto oli 2,2 miljoonaa euroa ja tilikauden tulos oli noin 190 000 euroa.

Vuonna 2018 Duunitori hallinnoi sosiaalisessa mediassa noin viittäsataa ryhmää ja sillä oli puoli miljoonaa seuraajaa ja 35 työntekijää. Duunitori-palvelulla oli kuukausittain noin 10 miljoonaa sivulatausta kuukaudessa. Yritys uudisti brändistrategiansa yhteistyössä mainostoimisto SEK:in kanssa työpajoissa, joihin kutsuttiin koko henkilökunta.

Vuonna 2019 yrityksen liikevaihto oli noin 7,2 miljoonaa euroa ja liikevoitto noin 1,1 miljoonaa euroa. Duunitorilla oli tuolloin 53 työntekijää.

Vuonna 2019 Duunitori laajeni Ruotsiin ja perusti Jobbland.se-sivuston. Duunitorin tapaan se on työnhakupalvelu ja työelämämedia, joka tuo yhteen työnhakijat ja työnantajat. Niin kuin Duunitorilla myös Jobblandilla on lukuisia yhteisöjä soslaalisessa mediassa.

Vuonna 2020 Duunitorilla oli 59 työntekijää. Sivustolla vieraili yli 500 000 viikkokävijää, ja Duunitorin sosiaalisen median kanavia seurasi yli 600 000 ihmistä.

Vuonna 2022 pääomasijoitusyhtiö Intera Partners sijoitti Duunitoriin. Kumppanuuden tavoitteena on vahvistaa Duunitorin kasvua ja kansainvälistymistä.

Vuonna 2023 Duunitori työllistää yli 100 työntekijää.

Palvelut
--------

Duunitori myy rekrytointimarkkinointikampanjoita esimerkiksi yksittäisiin työpaikkailmoituksiin tai yrityksen työnantajamielikuvan kehittämiseen. Kampanjat kohdennetaan yleisölle digitaalisen markkinoinnin avulla. Kilpailijoistaan se eroaa tarinankerronnan ja sisältömarkkinoinnin avulla: tekemällä muun muassa työelämään liittyviä artikkeleita, videoita ja podcasteja.

Duunitori on hyödyntänyt mobiilipeleistä tuttua free-to-play-liiketoimintamallia: työnantajille itse ilmoittaminen on ilmaista, mutta lisäpalveluista joutuu maksamaan.

Duunitorilla on myös oma media, jossa julkaistaan toimituksellisia sisältöjä: esimerkiksi uutisia, vinkkejä ja uratarinoita liittyen työnhakuun, rekrytointiin ja työelämään.

Vuonna 2018 Duunitori perusti Rekrygaalan, joka palkitsee vuosittain rekrytointialan ammattilaisia ja tekoja. Asiantuntijaraati valitsee esimerkiksi vuoden rekrytoijan. Duunitori on kehittänyt tapahtuman yhteydessä myös *Paremman rekrytoinnin periaatteet*, joihin on sitoutunut kymmeniä suuria suomalaisia työnantajia.

Vuonna 2019 Duunitori halusi tehdä eduskuntavaaleista #Duunivaalit ja pyrki siksi herättämään keskustelua työllisyydestä. Kampaan kuuluivat esimerkiksi Duunitorin järjestämät vaalitentit ja Duunitorin oma vaalikone, johon vastasi yli 200 000 suomalaista.

Vuonna 2019 Duunitori otti käyttöön sukupuolineutraalit ammattinimikkeet työnhakukoneessaan ja työelämämediassaan. Muutos tarkoittaa sukupuolittuneista nimikkeistä luopumista: esimerkiksi lakimiehen voi korvata sanalla juristi. Duunitori toteutti yhdessä Kotimaisten kielten keskuksen kanssa yli sadan neutraalin ammattinimikkeen listan, joka on vapaasti kaikkien käytössä.

Vuonna 2020 Duunitori lanseerasi työmarkkinatietopalvelun, josta kuka tahansa voi saada tietoa avointen työpaikkojen kysynnästä ja tarjonnasta. Palvelussa voi tarkastella avoimien työpaikkailmoitusten kehitystä tehtäväalueittain paikkakuntakohtaisesti viikko- tai kuukausitasolla. Työpaikkojen kysyntä perustuu Duunitorin ilmoitusten kävijädataan ja tarjonta uusien avointen työpaikkailmoitusten määrään.

Duunivahdin avulla työnhakija voi tilata ilmoitukset kriteereihinsä sopivista avoimista työpaikoista sähköpostiinsa. Työpaikkavahdilla haun voi rajata alueen, toimialan tai ammattinimikkeen perusteella.

Duunitorin kehittämä ammatinvalintatesti Duunitesti auttaa pohtimaan, millainen työ voisi kiinnostaa ja sopia itselle. Lopuksi testaaja saa tulosten ohella vinkkejä häntä mahdollisesti kiinnostavista työpaikkailmoituksista. Testi perustuu yhdysvaltalaisen psykologin John L. Hollandin kehittämään teoriaan ura- ja ammatinvalinnasta.

Duunitorin Tyyppitesti taas auttaa selvittämään, mitä ihmistyyppiä edustaa. Testitulos antaa tietoa, jota voi hyödyntää työnhaussa, työelämässä ja sosiaalisissa suhteissa. Duunitorin on toteuttanut itestin yhdessä Human Element-yrityksen kanssa. Tyyppitesti hyödyntää jungilaista analyyttista psykologiaa ja jakaa ihmiset 16 eri persoonallisuustyyppiin heidän vastauksiensa perusteella.

Duunitorin palkkavertailussa voi hakea eri ammattien keskipalkkoja ammattinimikkeen mukaan. Vertailusta näkee myös listat ammateista, joissa on vertailun mukaan matalimmat ja korkeimmat tulot. Palkkavertailu yhdistää Tilastokeskuksen palkkarakennetaulukon tietoja Duunitorin omaan ammattiluokitukseen.

Duunitori kehittää uudenlaista työnhakutapaa, jossa töitä voi hakea vaikkapa puhelimella ilman CV:tä ja perinteistä hakemuskirjettä. Uutta hakutapaa ovat kokeilleet esimerkiksi DNA ja Mehiläinen.

Tunnustuksia
------------

* Duunitori oli vuonna 2019 sijalla 8 Great Place to Work -kilpailussa pienten yritysten sarjassa.
* Vuonna 2020 Duunitori nousi keskisuurten yritysten sarjaan Great Place to Work -kilpailussa ja sijoittui siinä sijalle 9.
* Duunitori sijoittui vuonna 2020 Deloitten vuosittaisella Technology Fast 500 -listalla sijalle 116. Se tarkoittaa, että Duunitori on Deloitten mittapuun mukaan Euroopan, Lähi-idän ja Afrikan alueen 116. nopeiten kasvava teknologiafirma. Listalta löytyi yhteensä 34 suomalaisyritystä.
* Vuonna 2022 Duunitorin ja organisaatiopsykologi Jaakko Sahimaan #Koeaika-sisältökokonaisuus voitti Parhaan digitaalisen sisältömarkkinoinnin palkinnon markkinoinnin Grand One -gaalassa.

Markkinointi
------------

Duunitori tekee usein työnhakuun liittyviä kyselyjä ja tutkimuksia, esimerkiksi: 

* nuorten kokemuksista kesätyönhausta (2017),
* ihmisten halukkuudesta muuttaa työn perässä (2017)
* rekrytointiprosessiin liittyvästä syrjinnästä (2018)
* maanantaiahdistuksesta, joka saa hakemaan uutta työpaikkaa (2018)
* työttömyyden houkuttelevuudesta (2019)
* työnhausta (2020)
* suorahausta (2020)

Duunitori toteuttaa vuosittain Kansallisen rekrytointitutkimuksen. Ensimmäinen tutkimus tehtiin vuonna 2013.

Kesällä 2019 Duunitori tuotti Kalevauva.fi-yhtyeellä lomien päättymisen kunniaksi kappaleen "Sorvin ääreen #oravanpyörä", jossa hyödynnettiin töihinpaluuseen liittyviä ärsyttäviä sanoja ja sanontoja. Musiikkivideo liittyi Duunitorin Töihinpaluu-kampanjaan, jolla haluttiin saada ihmiset miettimään työnsä mielekkyyttä.

Vuonna 2020 Duunitori järjesti yhdessä Bauer Median kanssa Unelmastudio-kilpailun, jossa haettiin lahjakkaita musiikintekijöitä. Kilpailuun haettiin innokkaammin kuin Uuden Musiikin Kilpailuun UMK:hon.

Lähteet
-------

1. 1 2 3 4 5 6 7 8 9 10 11 12 13  Päivikki Pietarila: Kaverusten rekrytointi-startup löysi kuolemanlaaksosta kasvuun - haluaa lopettaa "sähköpostipelleilyn" *Kauppalehti*. Viitattu 2.9.2019.
2. 1 2 3 4  Tero Lehto: Työpaikkoja voi nyt etsiä läheltä kartalta *Tivi*. Viitattu 2.9.2019.
3. 1 2 3  Kauppalehti: Duunitori Oy | Yritys- ja taloustiedot | Kauppalehti *Kauppalehti*. Viitattu 8.12.2020.
4. ↑  Saitko koronakenkää? Täältä saat töitä *www.iltalehti.fi*. Viitattu 8.12.2020.
5. ↑  Aleksi Ylä-Anttila: Osaajapula pakottaa työnantajat markkinoimaan itseään: "Tulee olemaan jatkossa yhä kriittisempää" *M&M*. Viitattu 8.12.2020.
6. 1 2 3  Talouselämä: Duunitori-työnhakupalvelu keräsi sijoittajarahaa Venäjältä *Talouselämä*. Viitattu 2.9.2019.
7. 1 2 3  Laura Kukkonen: Duunitori uudisti ilmeensä – some ja sisällöt tuovat kasvua *Marmai*. Viitattu 2.9.2019.
8. ↑  Kauppalehti: Duunitori Oy | Yritys- ja taloustiedot | Kauppalehti *Tärkeimmät talousuutiset | Kauppalehti*. Viitattu 8.12.2020.
9. ↑  Duunitori: Suomalaisyritykset hyvin edustettuna nopeiten kasvaneiden teknologiayritysten listalla – Duunitori yksi suomalaisista menestystarinoista *Duunitori.fi*.  14.8.2020. Viitattu 18.12.2020.
10. ↑  Jared Lindzon: This is the most in-demand skill on job listings right now *Fast Company*.  30.9.2020. Viitattu 18.12.2020. (englanniksi)
11. ↑  Uusi normaali jakoi Duunitorin työtilat kahtia *toimitilat.kauppalehti.fi*. Viitattu 8.12.2020.
12. ↑  Duunitori: Yritys - Duunitori työnantajille *Duunitori.fi*. Viitattu 8.12.2020.
13. ↑  Intera Partners *interapartners.fi*. Viitattu 10.2.2023.
14. ↑  Duunitori: Duunitorin tiimi - Tekijät Duunitorin takana *Duunitori.fi*. Viitattu 10.2.2023.
15. ↑  Duunitori: 10 tapaa, joilla Duunitorin media luo parempaa työelämää - Duunitori *Duunitori.fi*.  23.1.2020. Viitattu 8.12.2020.
16. ↑  Suomen ensimmäinen Rekrygaala palkitsee alan ansioituneimmat *Henkilöstöpalveluyritysten liitto HPL*. Viitattu 16.3.2021.
17. ↑  Studentwork: Paremman rekrytoinnin puolesta | Studentwork *www.studentwork.com*. Viitattu 16.3.2021. (englanniksi)[vanhentunut linkki]
18. ↑  Duunitori: Näin tehtiin Duunivaalit – työ ja toimeentulo nousivat keskiöön - Duunitori *Duunitori.fi*.  14.6.2019. Viitattu 16.3.2021.
19. ↑  Työnhakusivusto otti käyttöön sukupuolineutraalit ammattinimikkeet – kymmenet mies-ammatit tai emännät voi sanoa toisinkin *Yle Uutiset*. Viitattu 8.12.2020.
20. ↑  Sukupuolineutraaleja ammattinimikkeitä listattu *Kotimaisten kielten keskus*. Viitattu 8.12.2020.
21. ↑  Aleksi Ylä-Anttila: Ravintola-alan työpaikat nousussa koronaromahduksen jälkeen – Duunitorin uusi palvelu helpottaa tiedon hakemista *M&M*. Viitattu 8.12.2020.
22. ↑  Työpaikka meni alta – mille alalle nyt kannattaa kouluttautua? Uusi ammatti saattaa löytyä yllättävän läheltä *Yle Uutiset*. Viitattu 8.12.2020.
23. ↑  Duunitori: Seuraa työpaikkailmoituksia Duunitorin työpaikkavahdin avulla - Duunitori *Duunitori.fi*.  19.8.2013. Viitattu 16.3.2021. [vanhentunut linkki]
24. ↑  Duunitori: Tietoa Duunitestistä | Duunitesti *Duunitori.fi*. Viitattu 16.3.2021.
25. ↑  Duunitori: Palkkavertailu - Eri työtehtävien palkat Duunitorin Palkkavertailussa *Duunitori.fi*. Viitattu 8.12.2020.
26. ↑  talous: Palkkavertailu: näin selvität millaista palkkaa voit saada *Talousviisas*.  16.6.2019. Viitattu 8.12.2020.
27. ↑  Palkkaisitko työntekijän kolmen kysymyksen perusteella? Rekrytointiammattilaiset uskovat, että kilometrihakemusten aika alkaa olla ohi *Yle Uutiset*. Viitattu 8.12.2020.
28. ↑  Ari Karkimo: DNA keventää työnhakua, edes hakemuksia ei tarvita – "Olennaista on työnhakijakokemuksen parantaminen" *Talouselämä*. Viitattu 8.12.2020.
29. ↑  Ari Karkimo: "Kilpailu halutuimmista osaajista on kovaa" – DNA kokeilee höyhenenkevyttä työnhakua *Tivi*. Viitattu 8.12.2020.
30. ↑  Suomen parhaat työpaikat 2019 *Great Place To Work Finland*. Viitattu 2.9.2019. [vanhentunut linkki]
31. ↑  Parhaat Työpaikat 2020 *Great Place To Work Finland*.  Arkistoitu 2.12.2020. Viitattu 8.12.2020.
32. ↑  Technology Fast 500™ EMEA Winners | Deloitte Global | Technology, Media and Telecommunication *Deloitte*. Viitattu 8.12.2020. (englanniksi)
33. ↑  Maria Nykänen: Kesätyönhaku stressaa ja ahdistaa - "turhaa ilman verkostoja" *Tekniikkatalous*. Viitattu 2.9.2019.
34. ↑  Talouselämä: Suomalaiset nihkeitä muuttamaan työn perässä – lännessä suurin vastarinta *Tekniikkatalous*. Viitattu 2.9.2019.
35. ↑  Klaus Nurmi: KL: Työnhaussa karua syrjintää iän ja sukupuolen perusteella *Helsingin Uutiset*. Viitattu 2.9.2019.
36. ↑  Anna Juvonen: Yli puolet suomalaisista on maanantaina aamulla huonolla tuulella, se näkyy myös työnhaussa *Talouselämä*. Viitattu 2.9.2019.
37. ↑  Anna-Kaisa Urpelainen: Suomessa on houkuttevaa olla työtön - tätä mieltä on enemmistö vaalikoneeseen vastanneista suomalaisista *Talouselämä*. Viitattu 2.9.2019.
38. ↑  Duunitori: Työnhakijatutkimus 2020 - Duunitori työnantajille *Duunitori.fi*. Viitattu 8.12.2020.
39. ↑  Duunitori: Suorahakuyritykset - Duunitori *Duunitori.fi*. Viitattu 8.12.2020.
40. ↑  Riikka Aaltonen: Yhä harvempi ammattilainen uskoo rekrytointimäärien kasvuun – pätevien hakijoiden löytäminen koetaan aiempaa vaikeammaksi *Talouselämä*. Viitattu 2.9.2019.
41. ↑  Kansallinen Rekrytointitutkimus - lataa tästä *Duunitori työnantajille*. Viitattu 3.9.2019. (englanniksi)
42. ↑  Maarit Alkula: Töihin tömps! Kalevauva.fi julkaisi kesähitilleen jatko-osan yhteistyössä Duunitorin kanssa *Marmai*. Viitattu 2.9.2019.
43. ↑  Iiro Myllymäki: Unelmastudio-kilpailuun haettiin innokkaammin kuin UMK:hon - kuuntele koskettava voittobiisi *Voice.fi*.  2.10.2020. Viitattu 8.12.2020.
44. ↑  Ida Konttila: Unelmastudio-kilpailun voittaja Holmala askeleen lähempänä unelmiaan | Kaupunkikanava *kaupunkikanava.fi*.  Arkistoitu 26.11.2020. Viitattu 8.12.2020.

Aiheesta muualla
----------------

* Verkkosivut